

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr.139

(protokols Nr.6, 10.p.)

**Par pašvaldības nekustamā īpašuma “Batereju lauks”, Priekuļu pagastā, Priekuļu novadā, izsoles noteikumu apstiprināšanu**

Priekuļu novada dome iepazīstas ar Priekuļu novada pašvaldības izpilddirektora Fjodora Puņeiko informāciju par pašvaldības nekustamā īpašuma “Batereju lauks”,Priekuļu pagastā, Priekuļu novadā, izsoles noteikumu projektu.

Izvērtējot domes rīcībā esošo informāciju, konstatēts, ka:

1. Nekustamais īpašums “Batereju lauks”,Priekuļu pagastā, Priekuļu novadā, (turpmāk tekstā – Nekustamais īpašums) sastāv no divām zemes vienībām 14,92 ha kopplatībā (zemes vienības ar kadastra apzīmējumu 4272 007 0186, 9,42 ha kopplatībā un zemes vienība ar kadastra apzīmējumu 4272 007 0187, 5,5 ha kopplatībā).
2. Ar Priekuļu novada domes 2019.gada 26.septembra sēdes lēmumu Nr. 396 (protokols Nr.10, p.36.) pašvaldības nekustamais īpašums ar nosaukumu “Batereju lauks”,Priekuļu pagastā, Priekuļu novadā, kadastra numurs 4272 007 0186, nodots atsavināšanai izsolē.
3. Publisko personu mantas atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.

Ņemot vērā iepriekš minēto un pamatojoties uz likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, “Publiskas personas mantas atsavināšanas likuma” 10.panta pirmo daļu, Priekuļu novada domes Finanšu komitejas 2020.gada 23.marta lēmumu (protokols Nr.4), atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldības nekustamā īpašuma “Batereju lauks”,Priekuļu pagastā, Priekuļu novadā, kadastra numurs 4272 00 0186, izsoles noteikumus.
2. Noteikt izsoles nosacīto sākuma cenu – 38 600,00 EUR (trīsdesmit astoņi tūkstoši seši simti *euro* *un 00 centi).*
3. Atbildīgais par lēmuma izpildi - izpilddirektors Fjodors Puņeiko.

Pielikumā: Izsoles noteikumi uz 3 lpp.

Domes priekšsēdētāja (paraksts) Elīna Stapulone



LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Priekuļu novada pašvaldības**

**nekustamā īpašuma** **“Batereju lauks”, Priekuļu pagasts, Priekuļu novads, kadastra numurs 4272 007 0186**

**IZSOLES NOTEIKUMI**

1. **Vispārīgie noteikumi**
   1. Mutiskā izsolē ar augšupejošu soli saskaņā ar Publiskas personas mantas atsavināšanas likumu un Priekuļu novada domes 2019.gada 26.septembra sēdes lēmumu Nr.396, protokols Nr.10, p.36. „Par nekustamā īpašuma “Batereju lauks”, Priekuļu pagastā, Priekuļu novadā, nodošanu atsavināšanai”, 100% par EUR tiek pārdots Priekuļu novada pašvaldībai piederošais nekustamais īpašums ar nosaukumu **“Batereju lauks”, Priekuļu pagastā, Priekuļu novadā, kadastra numurs 42720070186, kas sastāv no diviem zemes gabaliem ar kopējo platību 14,92 ha, zemes vienības ar kadastra apzīmējumu 4272 007 0186, 9,42 ha kopplatībā un zemes vienības ar kadastra apzīmējumu 4272 007 0187, 5,5 ha kopplatībā un to lietošanas mērķis ir noteikts – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa.**
   2. Priekuļu novadapašvaldības īpašuma tiesības uz izsolāmo nekustamo īpašumu nostiprinātasPriekuļu pagasta zemesgrāmatas nodalījumā Nr.100000577706.
   3. Nekustamā īpašuma izsoles nosacītā sākuma cena – 38 600,00 EUR (trīsdesmit astoņi tūkstoši seši simti *euro* *un 00 centi*).
   4. Izsoles solis - 1000,00 EUR (viens tūkstotis *euro* un 00 centi).
   5. Izsoles mērķis - pārdot nekustamo īpašumu par iespējami augstāko cenu, nosakotpretendentu, kas šādu cenu piedāvās, mutiskā izsolē.
   6. Izsoli veic Priekuļu novada pašvaldības mantas atsavināšanas un izsoles komisija (turpmāk tekstā – Izsoles komisija)
   7. Nodrošinājums izsoles dalībniekiem jāiemaksā Priekuļu novada pašvaldības kontā: A/SSEB Banka, konta Nr. LV07 UNLA 0004 0111 3080 8, kods UNLALV2X.
2. **Informācijas publicēšanas kārtība**
   1. Informācija (sludinājums) par izsoli tiek publicēts Latvijas Republikas oficiālajā izdevumā „Latvijas Vēstnesis”, laikrakstā „Druva”, Priekuļu novada pašvaldības informatīvajā izdevumā „Priekuļu novada vēstis” un pašvaldības interneta mājas lapā [www.priekuli.lv](http://www.priekuli.lv).

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kurai ir tiesības iegūt nekustamo īpašumu Latvijas Republikā.
  2. Visiem pretendentiem, kuri vēlas piedalīties izsolē, pirms reģistrēšanās izsolei jāiemaksā nodrošinājums 10 % apmērā no nekustamā īpašuma nosacītās izsoles sākuma cenas, tas ir 3860,00 EUR (trīs tūkstoši astoņi simti sešdesmit *euro* un *00 centi*) ar norādi „Nekustamā īpašuma “Batereju lauks” Izsoles nodrošinājums”.
  3. Dalībnieki, kuri nav iemaksājuši nodrošinājuma naudu līdz šajos noteikumos norādītajam termiņam, izsolei netiek pielaisti.
  4. Ja izsoles dalībnieks vēlas izmantot nekustamā īpašuma pirmpirkuma tiesības, viņam jāiesniedz iesniegums, kurā norādīts pirmpirkuma tiesību pieteikšanas fakts un pamats.
  5. Par izsoles dalībnieku nevar būt Priekuļu novada domes deputāti, Priekuļu novada pašvaldības Mantas atsavināšanas un izsoles komisijas locekļi.

1. **Dalībnieku reģistrācijas kārtība**
   1. Dalībniekiem uz izsoli jāreģistrējas Priekuļu novada pašvaldībā, Cēsu prospektā 5, Priekuļos, Priekuļu pagastā Priekuļu novadā ne vēlāk kā līdz 2020.gada 14.maijam plkst. 9:30.
   2. Izsoles dalībniekiem, kuri vēlas reģistrēties, izsoles komisijai jāiesniedz šādi dokumenti:

4.2.1. Fiziskām personām:

4.2.1.1. pieteikums izsolei (Pielikumā)

4.2.1.2. personu apliecinošs dokuments (jāuzrāda);

4.2.1.3. Kvīts par nodrošinājuma samaksu (oriģināls);

4.2.2. Juridiskām personām:

4.2.2.1.Pieteikums izsolei (Pielikumā)

4.2.2.2.Pārstāvja pilnvara (oriģināls);

4.2.2.3.Kvīts par nodrošinājuma samaksu (oriģināls);

4.3. Izsoles dalībnieki pirms izsoles paraksta izsoles noteikumus un saņem reģistrācijas apliecību.

1. **Izsoles norise**
   1. Nekustamā īpašuma izsole notiks 2020.gada 14. maijā plkst.10:30, Cēsu prospektā 5, Priekuļi, Priekuļu pag., Priekuļu nov., 2. stāva sēžu zālē.
   2. Izsolē var piedalīties, ja pieteikums iesniegts noteiktajā termiņā un izpildīti visi pārējie noteiktie Izsoles noteikumi.
   3. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens Dalībnieks.
   4. Izsoli vada izsoles vadītājs. Viņš, atklājot izsoli, nosauc savu vārdu, uzvārdu un katra izsoles komisijas locekļa uzvārdu, raksturo nekustamo īpašumu un paziņo tā sākotnējo cenu, kā arī minimālo summu, par kādu izsoles cena katrā nākamajā solī tiek paaugstināta, t.i. par 1000,00 EUR (viens tūkstotis *euro*, 00 centi).
   5. Ja izsolē piedalās dalībnieki, kuri ir pieteikuši pirmpirkuma tiesības, izsoles vadītājs par to informē izsoles dalībniekus.
   6. Sākot izsoli, komisija sastāda dalībnieku sarakstu. Izsole tiek protokolēta. Izsoles protokolā atspoguļo visas izsoles vadītāja un izsoles dalībnieku darbības izsoles gaitā. Protokolu paraksta visi izsoles komisijas locekļi.
   7. Izsoles dalībnieki solīšanas procesā paceļ savu reģistrācijas kartīti ar numuru.
   8. Izsoles vadītājs paziņo pirmā solītāja reģistrācijas numuru un piedāvāto cenu.
   9. Ja vairāki dalībnieki vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam, un vienu no tām iezīmējot ar krustiņu. Dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.
   10. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
   11. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš ir pieņēmis vairāk solījumu, un šis piesitiens noslēdz pārdošanu.
   12. Izsoles dalībnieks, kurš piedāvājis visaugstāko cenu, ar savu parakstu protokolā apliecina savu gribu pirkt nekustamo īpašumu par nosolīto, protokolā norādīto cenu.
   13. Izsoles dalībnieks, kurš nosolījis nekustamo īpašumu, bet neparakstās protokolā, tādējādi atsakās no nosolītā nekustamā īpašuma. Viņš tiek svītrots no izsoles dalībnieku saraksta, viņam netiek atmaksāts nodrošinājums. Nekustamā īpašuma pirkšana tiek piedāvāta izsoles dalībniekam, kas nosolījis nākamo augstāko cenu.
   14. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
2. **Izsoles rezultātu apstiprināšana**
   1. Izsoles komisija par nekustamā īpašuma pārdošanu sastāda izsoles protokolu, kuru apstiprina nedēļas laikā. Protokolu sastāda divos eksemplāros. Izsoles protokola pirmais eksemplārs un maksājumu dokumenti paliek izsoles komisijas rīcībā, protokola otrais eksemplārs tiek nodots nekustamā īpašuma nosolītājam.
   2. Priekuļu novada dome tuvākajā domes sēdē, kas seko pēc notikušas izsoles, apstiprina izsoles rezultātus.
3. **Līguma slēgšanas un norēķina kārtība**
   1. Izsoles dalībniekam, kurš nosolījis visaugstāko cenu, viena mēneša laikā no izsoles dienas ir jānomaksā summa, ko veido starpība starp nosolīto cenu un nodrošinājuma naudu.
   2. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz nekustamā īpašuma pirkšanu. Nodrošinājuma nauda attiecīgajam izsoles dalībniekam netiek atmaksāta. Izsoles komisija informē par šo faktu Priekuļu novada domi un piedāvā nekustamo īpašumu pirkt izsoles dalībniekam, kas izsolē nosolījis nākamo augstāko cenu.
   3. Septiņu dienu laikā pēc izsoles rezultātu apstiprināšanas persona, kas nosolījusi objektu, paraksta pirkuma līgumu.
   4. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma ieguvējs.
   5. Izsoles dalībniekiem ir tiesības Priekuļu novada domes priekšsēdētājam iesniegt sūdzību par izsoles vadītāja, izsoles komisijas veiktajām darbībām piecu dienu laikā no attiecīgā lēmuma pieņemšanas vai izsoles dienas.
4. **Nenotikusi izsole**

8.1. Izsole atzīstama par nenotikušu, ja:

8.1.1 uz izsoli neierodas neviens noteiktajā laikā reģistrējies izsoles dalībnieks;

8.1.2. sākumcena nav pārsolīta;

8.1.3.noteiktajā termiņā neviens dalībnieks nav reģistrējies;

8.1.4.nosolītājs nav samaksājis nosolīto cenu’

8.1.5. izsole tikusi izziņota, pārkāpjot šos noteikumus.

Domes priekšsēdētāja (paraksts) Elīna Stapulone